wannaphong/clean_thaiwikipedia huggingface dataset:
# 19 มกราคม
วันที่ 19 มกราคม เป็นวันที่ 19 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 346 วันในปีนั้น (347 วันในปีอธิกสุรทิน)

 เหตุการณ์ 
 พ.ศ. 2381 (ค.ศ. 1839) – นาวิกโยธินอังกฤษขึ้นฝั่งที่เมืองเอเดน ในคาบสมุทรอาหรับ เพื่อป้องกันเรือของบริษัทบริติชอีสต์อินเดียจากการโจมตีโดยโจรสลัด เอเดนตกอยู่ภายใต้การควบคุมของอังกฤษจนถึงปี พ.ศ. 2510
 พ.ศ. 2477 (ค.ศ. 1935) – บริษัท Coopers Inc. ในสหรัฐอเมริกา จำหน่ายกางเกงในชายรูปตัว Y เป็นครั้งแรก ซึ่งเป็นชุดชั้นในแบบใหม่ ต่างจากกางเกงบ็อกเซอร์
 พ.ศ. 2526 (ค.ศ. 1983) – แอปเปิล คอมพิวเตอร์ เปิดตัว แอปเปิล ลิซา (Apple Lisa) คอมพิวเตอร์ส่วนบุคคลเพื่อการค้ารุ่นแรกที่มีระบบส่วนต่อประสานกราฟิกกับผู้ใช้ (GUI) และเมาส์ ภายในมีแรมขนาด 1 เมกะไบต์ ราคา 9,995 ดอลลาร์สหรัฐ
 พ.ศ. 2545 (ค.ศ. 2002) – พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินทรงประกอบพิธีวางศิลาฤกษ์ อาคารผู้โดยสารท่าอากาศยานสุวรรณภูมิ อำเภอบางพลี จังหวัดสมุทรปราการ

 วันเกิด 
 พ.ศ. 2433 (ค.ศ. 1890) – เจ้าเพชรราช รัตนวงศา นายกรัฐมนตรีคนแรกของลาว (เสียชีวิต 14 ตุลาคม พ.ศ. 2502)
 พ.ศ. 2465 (ค.ศ. 1922) – แสงอรุณ รัตกสิกร อาจารย์ด้านสถาปัตยกรรมชาวไทย (เสียชีวิต 15 ตุลาคม พ.ศ. 2522)
 พ.ศ. 2486 (ค.ศ. 1943) – เพชรา เชาวราษฎร์ นักแสดงภาพยนตร์ชื่อดังชาวไทย
 พ.ศ. 2489 (ค.ศ. 1946)
 ดอลลี พาร์ตัน นักร้องชาวอเมริกัน
 สุเชาว์ พงษ์วิไล นักแสดงชายชาวไทย
 พ.ศ. 2509 (ค.ศ. 1966) – สเตฟาน เอ็ดเบิร์ก นักเทนนิสชาวสวีเดน
 พ.ศ. 2512 (ค.ศ. 1969) – ไมล์ส มัสเซนเดน นักแสดงชาวอเมริกัน
 พ.ศ. 2518 (ค.ศ. 1975) 
 สมจิตร จงจอหอ นักมวยชายชาวไทย
 วีรินทร์ทิรา นาทองบ่อจรัส ผู้ประกาศข่าวชาวไทย
 พ.ศ. 2519 (ค.ศ. 1976) – มาร์ชา โทมาสัน นักแสดงชาวอังกฤษ
 พ.ศ. 2525 (ค.ศ. 1982) 
 ซิโมน มิสสิก นักแสดงภาพยนตร์และโทรทัศน์ชาวอเมริกัน
 พีท บูทอิจัจ นักการเมืองอเมริกัน
 พ.ศ. 2526 (ค.ศ. 1983) – อุทาดะ ฮิคารุ นักร้องหญิงชาวญี่ปุ่น
 พ.ศ. 2528 (ค.ศ. 1985) 
 ดุชคอ ทอชิช นักฟุตบอลชาวเซอร์เบีย
 ริกะ อิชิกาวะ นักร้องหญิงชาวญี่ปุ่น
 พ.ศ. 2531 (ค.ศ. 1988) – กรกช วิริยอุดมศิริ นักฟุตบอลอาชีพชาวไทย
 พ.ศ. 2532 (ค.ศ. 1989) – อัสตีเยร์ นีกอลา นักกีฬาขี่ม้าชาวฝรั่งเศส
 พ.ศ. 2534 (ค.ศ. 1991) – ฮวัง อิน-ย็อบ นักแสดงและนายแบบชาวเกาหลีใต้
 พ.ศ. 2535 (ค.ศ. 1992) – โลแกน เลอร์แมน นักแสดงชาวอเมริกัน
 พ.ศ. 2536 (ค.ศ. 1993) 
 ชาลี ไตรรัตน์ นักแสดงชาวไทย
 ฌูเวา มารียู (นักฟุตบอลชาวโปรตุเกส) นักฟุตบอลอาชีพชาวโปรตุเกส
 ไลม์ นักร้องหญิงชาวเกาหลีใต้ สมาชิกวงฮัลโหลวีนัส
 พ.ศ. 2537 (ค.ศ. 1994) – มัททีอัส กินเทอร์ นักฟุตบอลชาวเยอรมัน
 พ.ศ. 2539 (ค.ศ. 1996) – ยากุป ยังก์โต นักฟุตบอลชาวเช็ก
 พ.ศ. 2546 (ค.ศ. 2003) – อิลัช มูริบา นักฟุตบอลชาวสเปน
 พ.ศ. 2547 (ค.ศ. 2004) – อารีนา เฟโดรอฟเซวา นักวอลเลย์บอลหญิงชาวรัสเซีย

 วันถึงแก่กรรม 
 พ.ศ. 2425 (ค.ศ. 1883) – สมเด็จเจ้าพระยาบรมมหาศรีสุริยวงศ์ (ช่วง บุนนาค) (เกิด 23 ธันวาคม พ.ศ. 2351)
 พ.ศ. 2458 (ค.ศ. 1915) – แอนนา ลีโอโนเวนส์ พระอาจารย์ฝรั่ง (เกิด 26 พฤศจิกายน พ.ศ. 2374)
 พ.ศ. 2554 (ค.ศ. 2011) – มานพ สัมมาบัติ ผู้กำกับละครชาวไทย
 พ.ศ. 2556 (ค.ศ. 2013) – สมพัฒน์ แก้วพิจิตร อดีตรัฐมนตรีช่วยว่าการกระทรวงเกษตรและสหกรณ์ (เกิด 22 พฤศจิกายน พ.ศ. 2504)
 พ.ศ. 2558 (ค.ศ. 2015) – อาทิตย์ กำลังเอก อดีตผู้บัญชาการทหารบก ผู้บัญชาการทหารสูงสุดและสมาชิกวุฒิสภา (เกิด 31 สิงหาคม พ.ศ. 2468)
 พ.ศ. 2559 (ค.ศ. 2016) – เกลนน์ เฟรย์ นักร้องวง ดิ อีเกิลส์

 วันสำคัญและวันหยุดเทศกาล
# หนังสือการ์ตูน
หนังสือการ์ตูน เป็นหนังสือที่ตีพิมพ์ภาพและคำพูดประกอบ บอกเล่าเรื่องราวต่าง ๆ ตามเนื้อเรื่องที่เขียนขึ้น มีทั้งที่อ้างอิงจากความจริง และเกิดจากความคิดของนักวาดการ์ตูน หรือนักแต่งการ์ตูน เป็นผู้วางเอาไว้ สำหรับการ์ตูนญี่ปุ่นอาจเรียกอีกอย่างหนึ่งว่า มังงะ

โดยส่วนใหญ่ หนังสือการ์ตูน จะเป็นการรวมเล่มของการ์ตูนที่ตีพิมพ์ในหนังสือการ์ตูนรายสัปดาห์ เช่น บูม, ซีคิดส์, KC Weekly เป็นต้น

ยังมีการ์ตูนที่แต่งเป็นพิเศษ หรือล้อเลียนการ์ตูนที่เขียนขึ้นแล้ว เพื่อความบันเทิงส่วนตัว หรือแต่งเพื่อกลุ่มคนที่ชอบในรูปแบบเดียวกัน เรียกว่า โดจิน หรือโดจินชิ

 ภาพวาดที่ปรากฏในหนังสือการ์ตูน 
1. ภาพเหมือนจริง
คือถ่ายทอดลักษณะทางกายภาพออกมาสมส่วน เหมือนหรือคล้ายใกล้เคียงของจริงมาก มีต้นแบบจากสิ่งที่มีอยู่จริง โครงสร้างลักษณะสถาปัตยกรรมที่มีอยู่ในการ์ตูนแบบนี้ดูสมส่วนเป็นไปได้ สามารถก่อสร้างขึ้นได้จริง ดังนั้นลักษณะการ์ตูนประเภทนี้จึงดูน่าเชื่อถือ

2. ภาพเกินจริง
คือเป็นภาพที่ออกเกินเลยของจริง ไม่สมส่วน มีความสามารถเกินจริง เช่น บินได้ ล้มต้นไม้ใหญ่ด้วยมือเปล่า อวัยวะบางส่วนใหญ่หรือเล็กเกินจริง มีอวัยวะบางอย่างน้อยหรือมากเกินจริง เช่น มีนิ้วมือ 8 นิ้ว มีตา 3 ตา เป็นต้น

3. ลักษณะเฉพาะ
ไม่เหมือนจริง คือเป็นลักษณะภาพวาดตามจินตนาการของผู้แต่ง หรือนักเขียน โดยลักษณะภาพมีเอกลักษณ์เฉพาะนักเขียนแต่ล่ะท่าน ที่นิยมคือ มีลักษณะหัวใหญ่ ตัวผอม ตาโต ดูน่ารัก แสดงอารมณ์ชัดเจน

 การสร้างแนวเรื่องของการ์ตูน 
 สร้างหรือแต่งขึ้นตามจินตนาการ
 สร้างจากเรื่องจริง แต่อาจมีการเสริมเติมแต่งเพิ่มเพื่อความสนุก แต่งจะยึดถือเค้าโครงเรื่องจริงเป็นหลัก
 นำเรื่องอื่นดัดแปลงแก้ไขมา อย่างเช่น ตำนานไซอิ๋ว ก็มีการนำมาดัดแปลงแก้ไขแต่งเติมเสริมต่อเป็นเรื่องต่าง ๆ ออกมามากมาย

 การสร้างเรื่องราว 
 เรื่องราวเหตุการณ์ที่มีในชีวิตประจำวัน
 เรื่องราวสมมุติ สร้างขึ้น เหนือจริง

 แนวเรื่องและเนื้อหาของการ์ตูนไทย 
 ตลกเฮฮาเน้นความสนุกสนาน อาจจะโดยทั้งเรื่อง หรือแทรกมาในบางช่วงตามเทคนิคของนักเขียน เป็นลักษณะทั่วไปของการ์ตูนส่วนใหญ่ เพื่อหวังนำเสนอกลุ่มนักอ่านส่วนใหญ่ที่เป็นเยาวชน
 จริงจังซีเรียส มักเป็นการ์ตูนประเภทกึ่งวิชาการ เนื้อหาจริงจัง เพื่อให้ดูน่าเชื่อถือ
 การ์ตูนวิชาการ มักจะเป็นเรื่องสั้น ๆ สร้างเพื่อแนะนำบุคคล อุปกรณ์ องค์กร สถานที่ต่าง ๆ 
 ลามก หยาบโลน เนื้อหารุนแรง ส่อเสียดสังคม หนังสือการ์ตูนไม่ดีประเภทนี้มักปะปนมาแอบแฝงกับหนังสืออื่น ๆ ผู้ปกครองควรพิจารณาและให้ความรู้ คำแนะนำแก่เยาวชน

 ปัจจุบัน 
ภาพที่ปรากฏทั้งหมดในหนังสือการ์ตูนได้เปลี่ยนมาใช้คอมพิวเตอร์กราฟิกแทนแล้วทั้งหมด

 การนำเสนอ 
 หน้าเดียวจบ หรือตอนเดียว การเขียนแบบนี้ นักเขียนการ์ตูนของไทยนิยมใช้ เป็นภาพแบ่งเป็นช่อง ๆ ในการดำเนินเรื่อง
 เป็นเรื่องสั้น ประกอบภาพในรูปแบบที่เป็นเอกลักษณ์ของผู้แต่ง ตอนเดียวจบ
 เป็นเรื่องสั้น และประกอบด้วยภาพบรรยายบทสนทนา มักเป็นหนังสือเล่มเดียวจบ
 เป็นเรื่องยาว หลายตอน หลายเล่มจบ

 ผู้แต่งและผู้เขียน 
 ผู้แต่งและผู้เขียนเป็นบุคคลเดียวกัน
 ผู้แต่งเป็นคนละบุคคลกับผู้เขียน
# มักกะฮ์
มักกะฮ์  มีชื่อเต็มว่า มักกะตุลมุกัรเราะมะฮ์  เป็นเมืองหลักของแคว้นมักกะฮ์ ฮิญาซ ภาคตะวันตกของประเทศซาอุดีอาระเบีย และถือเป็นเมืองศักดิ์สิทธิ์ในศาสนาอิสลาม ตั้งอยู่ห่างจากญิดดะฮ์ 70 กิโลเมตร และอยู่ในหุบเขาแคบที่อยู่เหนือระดับน้ำทะเล 277 เมตร จำนวนประชากรที่บันทึกใน ค.ศ. 2015 มี 1,578,722 คน

มักกะฮ์โดยทั่วไปถือเป็น "แหล่งกำเนิดและอู่ของศาสนาอิสลาม" มักกะฮ์ได้รับการนับถือในศาสนาอิสลามในฐานะสถานที่ที่นบีมุฮัมมัดถือกำเนิด ถ้ำฮิรออ์เหนือ ("ภูเขาแห่งแสง") นอกตัวนคร เป็นบริเวณที่มุสลิมเชื่อว่าเป็นที่ที่มุฮัมมัดได้รับโองการจากอัลกุรอานครั้งแรก;  การเยี่ยมมักกะฮ์ในพิธีเป็นข้อบังคับสำหรับมุสลิมที่มีความสามารถทุกคน มัสยิดใหญ่แห่งมักกะฮ์ รู้จักกันในชื่อ  เป็นที่ตั้งของกะอ์บะฮ์ ซึ่งมุสลิมเชื่อว่าสร้างขึ้นโดยอิบรอฮีมและอิสมาอีล มักกะฮ์เป็นหนึ่งในสถานที่ศักดิ์สิทธิ์ในศาสนาอิสลาม และเป็นชุมทิศสำหรับมุสลิมทุกคน 

ผู้นำมุสลิมทั้งในและรอบภูมิภาคได้พยายามถือครองเมืองนี้และควบคุมให้อยู่ในดินแดนของตน ทำให้นครนี้พบกับการเปลี่ยนแปลงระบอบการปกครองหลายครั้ง โดยครั้งล่าสุดคือการพิชิตในการพิชิตฮิญาซของซาอุดีโดยอิบน์ ซะอูดและพันธมิตรใน ค.ศ. 1925 นับตั้งแต่นั้นมา มักกะฮ์ก็พบกับการขยายขนาดและโครงสร้างพื้นฐานอย่างมากด้วยอาคารที่ใหม่และทันสมัยกว่า 
รัฐบาลซาอุดีอาระเบียยังมีส่วนในการทำลายล้างโครงสร้างทางประวัติศาสตร์และโบราณสถานหลายแห่ง เช่น ป้อมปราการอัจญ์ยาดA Saudi tower: Mecca versus Las Vegas: Taller, holier and even more popular than (almost) anywhere else, The Economist (24 June 2010), Cairo.Fattah, Hassan M.Islamic Pilgrims Bring Cosmopolitan Air to Unlikely City , The New York Times (20 January 2005). ผู้ที่มิใช่มุสลิมถูกห้ามไม่ให้เข้าเมืองอย่างเด็ดขาด

 ศัพทมูลวิทยา 
ศัพทมูลวิทยาของมักกะฮ์ยังคงกำกวม กล่าวกันว่า ชื่อนี้เป็นชื่อแรกของหุบเขาที่ตั้งอยู่ในนั้นโดยเฉพาะ ในขณะที่นักวิชาการมุสลิมใช้สื่อถึงพื้นที่ศักดิ์สิทธิ์ของเมืองที่อยู่ล้อมรอบ และรวมกะอ์บะฮ์

ดูเพิ่ม
 บัยตุลเมาลิด บ้านที่เชื่อว่าเป็นบ้านที่มุฮัมมัดเกิด
 แคว้นมักกะฮ์
 มัสยิดอัลฮะรอม
 รัฐชะรีฟแห่งมักกะฮ์

หมายเหตุ
# บราติสลาวา
บราติสลาวา (,) เป็นเมืองหลวงและเมืองที่ใหญ่ที่สุดของประเทศสโลวาเกีย มีประชากรประมาณ 430,000 คน เป็นเมืองหลวงที่เล็กที่สุดแห่งหนึ่งของทวีปยุโรป
บราติสลาวาอยู่ทางตะวันตกเฉียงใต้ของสโลวาเกียครอบครองทั้งสองฝั่งของแม่น้ำดานูบและฝั่งซ้ายของแม่น้ำโมราวา  มีพรมแดนติดกับออสเตรียและฮังการี โดยเป็นเมืองหลวงแห่งเดียวในโลกที่มีพรมแดนติดกับสองรัฐเอกราช

ประวัติศาสตร์ของเมืองได้รับอิทธิพลจากผู้คนจากหลายชาติและศาสนา รวมถึงชาวออสเตรีย, ชาวบัลแกเรีย, ชาวโครแอต, ชาวเช็ก, ชาวเยอรมัน ชาวฮังการี, ชาวยิว, ชาวเซิร์บ และชาวสโลวัก เป็นสถานที่จัดพิธีราชาภิเษกและศูนย์นิติบัญญัติและเมืองหลวงของราชอาณาจักรฮังการี ตั้งแต่ปี ค.ศ. 1536 ถึง ค.ศ. 1783  และเป็นบ้านของบุคคลสำคัญทางประวัติศาสตร์หลายคนของสโลวาเกีย, ฮังการี และเยอรมนี

 ประวัติศาสตร์ 
thumb|left|An original Biatec and its replica on a modern 5-koruna coin.
การตั้งถิ่นฐานถาวรในพื้นที่นี้ เท่าที่ทราบกันในปัจจุบัน เริ่มต้นขึ้นมากับ Linear Pottery Culture เมื่อประมาณ 5,000 ปีก่อนคริสตกาลในยุคหินใหม่ จนกระทั่งเมื่อ 200 ปีก่อนคริสตกาล เผ่าพันธุ์ Celtic Boii ได้ตั้งถิ่นฐานขนาดใหญ่แห่งแรกขึ้น ซึ่งเป็นเมืองป้อมปราการที่เรียกว่า Oppidum และยังได้ก่อตั้งโรงกษาปณ์ผลิตเหรียญเงินที่เรียกว่า Biatec พื้นที่นี้อยู่ภายใต้การครอบครองของอาณาจักรโรมันตั้งแต่คริสต์ศตวรรษที่ 1-4 ทางการโรมันได้ใช้พื้นที่นี้สำหรับเพาะปลูกองุ่นและผลิตไวน์ ซึ่งยังคงทำสืบต่อกันมาจนถึงปัจจุบัน

บรรพบุรุษเผ่าพันธุ์สลาฟของชาวสโลวักปัจจุบันเข้ามาถึงพื้นที่นี้เมื่อระหว่างคริสต์ศตวรรษที่ 5-6 ในช่วง Migration Period จนกระทั่งเมื่อครั้งถูกโจมตีโดยชาว Avar เผ่าพันธุ์สลาฟพื้นเมืองได้ต่อต้าน และสถาปนา Samo's Empire (พ.ศ. 1166-1201) ซึ่งเป็น political entity ของชาวสลาฟแห่งแรกเท่าที่ทราบในปัจจุบัน ในคริสต์ศตวรรษที่ 9 ปราสาทต่างๆที่บราติสลาวาและ  Devín เป็นศูนย์กลางที่สำคัญของ Principality of Nitra และ  Great Moravia ซึ่งเป็นของชาวสลาฟ การบันทึกข้อความที่กล่าวถึงเมืองนี้เป็นครั้งแรกสืบย้อนไปถึงได้ถึง พ.ศ. 1450 ซึ่งเกี่ยวข้องกับการล่มสลายของ Great Moravia อันเนื่องมาจากการโจมตีของชาวฮังกาเรียน

ในคริสต์ศตวรรษที่ 10 อาณาบริเวณของบราติสลาวา (ต่อมากลายเป็น Pozsony County) ได้กลายเป็นส่วนหนึ่งของฮังการี (เรียกว่า "ราชอาณาจักรฮังการี" ตั้งแต่ พ.ศ. 1543) และกลายเป็นศูนย์กลางทางเศรษฐกิจและการปกครองบนแนวพรมแดนของอาณาจักร ตำแหน่งที่ตั้งที่มีความสำคัญทางยุทธศาสตร์นี้ทำให้เมืองนี้เป็นสถานที่สู้รบอยู่บ่อยครั้ง แต่ก็ทำให้เกิดการพัฒนาทางเศรษฐกิจและเสริมสถานะทางการเมืองให้เข้มแข็งมากขึ้น
# เซลมา ลอเกร์เลิฟ
เซลมา ออตติลีอานา โลวิซา ลอเกร์เลิฟ  (ค.ศ. 1858 - 1940) เป็นนักเขียนหญิงคนแรกที่ได้รับรางวัลโนเบลทางด้านวรรณกรรม ใน ค.ศ. 1909

เซลมาเกิดทางตอนใต้ของประเทศสวีเดน เธอเป็นครูสอนพิเศษให้แก่คนในละแวกบ้านเล็ก ๆ ของบิดาผู้เป็นทหารปลดเกษียณ เธอสอนหนังสืออยู่สิบปีกระทั่งมีเจ้านายอุปถัมภ์ให้ทำงานเขียนหนังสือได้เต็มตัว นวนิยายเรื่องแรกของเธอคือ Gösta Berlings Saga (The story of Gösta Berling, 1891) มาโด่งดังมีชื่อเมื่อถูกแปลเป็นภาษาอังกฤษในปี ค.ศ. 1893 จริง ๆ แล้วเซลมาเป็นนักเขียนเรื่องสำหรับเด็ก เธอเขียนถึงชีวิตชนบทและดินแดนทางเหนือของสวีเดนได้อย่างโรแมนติกและมีจินตนาการกว้างไกล ดังจะเห็นได้จากผลงานที่สร้างชื่อให้แก่เธอได้มากที่สุด นั่นคือ The Wonderful Adventures of Nils (1906-07) ซึ่งได้รับแรงดลใจบางส่วนมาจากนิทานชีวิตสัตว์ของรัดยาร์ด คิปลิง เรื่องของเด็กชายวัยรุ่นผู้ซุกซนจนต้องกลายเป็นคนตัวเล็ก ขี่ห่านท่องไปในดินแดนต่าง ๆ และได้เรียนรู้ถึงความไม่เห็นแก่ตัว ความเคารพต่อธรรมชาติ ตลอดจนภูมิศาสตร์และข้อกำหนดของสังคมต่าง ๆ

The story of a story เรื่องนี้เป็นอัตชีวประวัติของเธอเอง ตอนที่เธอเริ่มเขียนนวนิยายเรื่องแรก เซลมาส่งต้นฉบับสองสามบทแรกไปร่วมประกวดกับนิตยสารแห่งหนึ่งที่จัดขึ้น เธอได้รับรางวัลชนะเลิศ และได้ทำสัญญาว่า เมื่อเขียนหนังสือจบทั้งเล่มก็จะได้รับตีพิมพ์ โดยระหว่างนั้นได้รับเงินจุนเจือจากบารอนเนส โซฟี อัดแลร์สปาร์เร ผู้เป็นสหาย

เซลมาเสียชีวิตในช่วงเริ่มต้นของสงครามโลกครั้งที่สอง โดยก่อนหน้านั้นเธอได้ช่วยเหลือปัญญาชนและศิลปินชาวเยอรมันหลายคนให้รอดพ้นจากการถูกนาซีสังหาร เซลมาไม่ได้สมรสและไม่มีบุตรสืบสกุล

 ผลงานของเธอ 
 Gösta Berlings saga (1891)
 Osynliga länkar (1894)
 Antikrists mirakler (1897)
 En herrgårdssägen (1899)
 Jerusalem (1901-02)
 Herr Arnes penningar (1904)
 Kristuslegender]] (1904)
 Nils Holgerssons underbara resa genom Sverige (1906-07)
 Liljecronas hem (1911)
 Körkarlen (1912)
 Kejsarn av Portugallien (1914)
 Troll och människor (1915-21)
 Bannlyst (1918)
 Mårbacka (1922)
 Löwensköldska ringen (1925)
 Charlotte Löwensköld (1925)
 Anna Svärd (1928)
 Ett barns memoarer (1930)
 Dagbok för Selma Ottilia Lovisa Lagerlöf (1932)
 Höst (1933)
 Från skilda tider (1943-45, posthumously)
# ระเบียง
ระเบียง เป็นส่วนหนึ่งประกอบหนึ่งของบ้านโดยมีลักษณะยื่นออกมาจากกำแพงรองรับโดยเสาหรือ ฉากที่ยึดติดกับตัวอาคาร โดยระเบียงมักจะมีประตูทางเข้าจากตัวบ้านหรือตัวอาคาร ระเบียงยังสามารถหมายถึงส่วนเปิดของชั้นลอยภายในตัวอาคาร

ในโรงละครระเบียงมักจะถูกใช้เป็นจุดหลักในการแสดง เนื่องจากมีลักษณะเปิดโล่งทั้งด้านบนและด้านล่าง
# อายะตุลลอฮ์
อายะตุลลอฮ์ (‎) หรือ ออแยโทลลอฮ์  การสะกดอื่น ๆ เช่น อายะตุลลอห์ อายะตุลลอฮฺ อายะตุลลอหฺ อายาตุลลอห์ อายาตุลลาห์ เป็นตำแหน่งสูงสุดที่มอบให้แก่ผู้นำศาสนาอิสลามนิกาย (มัซฮับ) ชีอะฮ์

เป็นคำภาษาอาหรับ ‎ แปลว่า สัญลักษณ์แห่งอัลลอฮ์ (อายะตุ สัญลักษณ์ และ อัลลอฮ์ นามของพระเจ้า)

บุคคลที่จะได้รับตำแหน่งนี้ต้องเป็น "อะอ์ลัม อะอ์ละมีน" คือ สุดยอดผู้รู้ของบรรดาสุดยอดผู้รู้ หรือปรมาจารย์ นั่นคือจะต้องผ่านการศึกษาจนกระทั่งบรรลุขั้นสูงสุด ในวิทยาการอัลกุรอาน ตัฟซีร ฮะดีษ ฟิกฮ์ อุศูลุลฟิกฮ์ ภาษาอาหรับ ตรรกวิทยา และอื่น ๆ จนบรรลุขั้น อิจญ์ติฮาด สามารถวินิจฉัยบทบัญญัติอิสลามได้ หลังจากนั้นจึงเป็นอาจารย์สอนนักศึกษาศาสนาอิสลามและเป็นผู้นำของบรรดาผู้บรรลุอิจญ์ติฮาด เมื่อเป็นที่ยอมรับของบรรดาผู้บรรลุอิจญ์ติฮาดแล้ว จึงได้รับตำแหน่งนี้
# เปอร์เซีย (แก้ความกำกวม)
เปอร์เซีย อาจหมายถึง

 ชื่อเดิมของ ประเทศอิหร่าน 
 จักรวรรดิเปอร์เซีย
 คาบสมุทรเปอร์เซีย

นอกจากนี้พันธุ์แมว
 แมวเปอร์เซีย
และสถานที่อื่นๆ ในสหรัฐอเมริกา สะกด Persia
 เมืองเพอร์เซีย รัฐไอโอวา
 เมืองเพอร์เซีย รัฐนิวยอร์ก
 เมืองเพอร์เซีย รัฐแคลิฟอร์เนีย
# นิติเภสัชกรรม
นิติเภสัชกรรม  เป็นสาขาวิชาหนึ่งของการเรียนเภสัชศาสตร์  ศึกษาเกี่ยวกับกฎหมายและข้อบังคับต่างๆ ที่เกี่ยวข้องกับการประกอบวิชาชีพเภสัชกรรม การควบคุมกำกับดูแลผลิตภัณฑ์สุขภาพ และจรรยาบรรณแห่งการประกอบวิชาชีพเภสัชกรรม
# ตัฟซีร
ตัฟซีร  เป็นคำศัพท์ภาษาอาหรับสำหรับการตีความ ส่วนใหญ่มักจะใช้ในการแปลความหมายในอัลกุรอาน. ผู้แปลอัลกุรอานเรียกว่า  (พหุพจน์:). การแปลอัลกุรอานจะต้องใช้การชี้แจง, คำอธิบาย, การตีความ, บริบทหรือความเห็นเพื่อเข้าถึงสิ่งที่อัลลอฮ์ประสงค์

 สำนักตัฟซีร 
สำนักตัฟซีรมีอยู่หลายสำนัก แต่ละสำนักจะมีการแปลกุรอานตามจุดประสงค์ของตนเอง

 สำนักตัฟซีรนิกายซุนนี 
thumb|มิร เซยยิด อะลี กำลังเขียนตัฟซีรบนอัลกุรอาน ในสมัยของจักรพรรดิชาห์ชะฮันแห่งจักรวรรดิโมกุล
ตัฟซีรของซุนนีมักยึดถือตาม ญามิอ์ อัล-บะยาน ของมุฮัมหมัด อิบน์ ญาริร อัล-ตาบิรี โดยถือเป็นสารานุกรมที่สามารถนำมาใช้ในการแปลกุรอานได้ดีที่สุดOliver Leaman The Qur'an: An Encyclopedia Taylor & Francis 2006  page 632

 สำนักตัฟซีรนิกายชีอะฮ์ 
ส่วนตัฟซีรของชีอะฮ์มักจะเน้นที่อายะฮ์เกี่ยวกับความสำเร็จของมุฮัมมัดโดยที่สายครอบครัวเริ่มที่อะลี และยกย่องถึงบรรดาอิหม่ามทั้งสิบสอง

ในประเทศไทย
เนื่องจากคัมภีร์อัลกุรอานเป็นคัมภีร์ที่มีวาทศิลป์เลอเลิศ จึงไม่มีใครแม้แต่ผู้เดียวยอมรับว่าสามารถแปลอัลกุรอานได้ดีพอ อย่างไรก็ตามงานแปลเป็นสิ่งที่จำเป็นต้องทำ นักวิชาการมุสลิมในแต่ละประเทศในโลกจะพยายามแปลความหมายของอัลกุรอาน ในปัจจุบันอัลกุรอานได้รับการแปลเป็นภาษาใหญ่ของโลกทุกภาษาแล้ว 

ในประเทศไทยคัมภีร์อัลกุรอานได้รับการแปลเป็นภาษาไทยครั้งแรกโดยท่านอดีตจุฬาราชมนตรีต่วน สุวรรณศาสตร์ ซึ่งเป็นการแปลและอธิบายความหมายพร้อมๆกัน จึงทำให้ผู้อ่านไม่ทราบว่าแม่บทในภาษาอาหรับเป็นอย่างไร ในกลางคริสต์ทศวรรษที่ 70 นายดิเรก กุลสิริสวัสดิ์ ได้เป็นบรรณาธิการจัดพิมพ์ความหมายอัลกุรอานที่แปลมาจากต้นฉบับภาษาอังกฤษ ซึ่งครูอิสมาอีล อะหมัด ปากพยูน เป็นหัวเรี่ยวหัวแรงในการแปลครั้งนี้

ต่อมานายมัรวาน สะมะอูน ได้แปลความหมายของอัลกุรอานให้กระทัดรัดขึ้นอีก พยายามรักษาสำนวนให้ใกล้เคียงกับแม่บทให้มากที่สุด ซึ่งก็ได้กลายเป็นหนังสืออ้างอิงสำหรับชาวไทยมาตลอด แต่ก็ยังมีข้อบกพร่อง เช่นประโยคแปลถึงแม้จะตรงกับแม่บทแต่ก็ผิดกับสำนวนไทย การแปลความหมายผิด การแปลขาดตอน เป็นต้น

ต่อมาสมาคมนักเรียนเก่าอาหรับตรวจทานโดย ผู้ช่วยศาสตราจารย์ ดร. อับดุลเลาะ หนุ่มสุข กรรมการผู้ทรงคุณวุฒิในคณะกรรมการส่งเสริมคุณธรรมแห่งชาติมติครม. 12 พฤศจิกายน 2567 ได้แปลความหมายอัลกุรอานตีพิมพ์ออกมาอีก โดยมีฟุตโน้ตอธิบายความหมาย ทำให้ผู้อ่านเข้าใจได้ดีขึ้น จึงเป็นที่ยอมรับกันทั่วไป  และการแปลนี้ ก็ยังไม่อาจแก้ปัญหาความสมดุลระหว่างการพยายามรักษาคำในแม่บทเดิมและการใช้สำนวนไทยได้ อีกทั้งยังมีข้อบกพร่องเรื่องมาตรฐานในการแปล บางครั้งก็ใช้ศัพท์สูง แต่โดยปกติก็ใช้คำศัพท์ที่ง่ายเกินควร อีกทั้งการแปลขาดตอนก็มีปรากฏให้เห็นหลายที่ 

หนังสือแปลความหมายอัลกุรอานตัฟฮีมุลกุรอานของอบู อลา อัลเมาดูดี ซึ่งแปลโดยอาจารย์บรรจง บินกาซัน เป็นตัฟซีรที่ได้รับความนิยมเล่มหนึ่งในประเทศไทย 

นายซัยนุลอาบิดีน ฟินดี้ ซึ่งนับถือชีอะฮ์ ได้แปลอัลกุรอานเป็นภาษาไทย แต่ไม่ได้รับความนิยมมากนัก 

นอกจากนี้ยังมีสำนวนแปลของผู้ที่ใช้นามปากกาว่า อะบูอิสรอฟีล ดู อัลกุรอาน สำนวนแปลอะบูอิสรอฟีลใน AbuIsraphil ซื่งใช้สำนวนได้สละสลวยยิ่งขึ้น

ดูเพิ่ม
รายชื่อหนังสือตัฟซีร
การแปลอัลกุรอาน
# ซาเกร็บ
ซาเกร็บ  เป็นเมืองหลวงของประเทศโครเอเชีย ใน ค.ศ. 2005 เมืองนี้มีจำนวนประชากร 973,667 คน  มีที่ตั้งอยู่ที่ละติจูด 45°48′ เหนือ และลองจิจูด 15°58′ ตะวันออก  ในบริเวณระหว่างเนินทางใต้ของภูเขาเมดเวดนีตซา (Medvednica) กับฝั่งเหนือของแม่น้ำซาวา (Sava) มีความสูงของพื้นที่ 120 เมตรจากระดับน้ำทะเล

ที่ตั้งทางภูมิศาสตร์ที่เหมาะสมของเมืองนี้คือ ตั้งอยู่ทางตะวันตกเฉียงใต้ของที่ราบแพนโนเนีย ซึ่งเชื่อมโยงไปยังบริเวณเทือกเขาแอลป์ เทือกเขาไดนาริกแอลป์ ทะเลเอเดรียติก และภูมิภาคแพนโนเนีย ทำให้สามารถติดต่อและคมนาคมขนส่งกับภูมิภาคยุโรปกลางกับทะเลเอเดรียติกได้อย่างดีมาก

การเป็นศูนย์กลางการขนส่ง อุตสาหกรรม และสถาบันวิจัยทางวิทยาศาสตร์ของเมืองนี้ เป็นพื้นฐานที่ทำให้เมืองนี้เป็นศูนย์กลางทางเศรษฐกิจ นอกจากนี้ ซาเกร็บยังเป็นศูนย์กลางการปกครอง การบริหาร และเป็นที่ตั้งของกระทรวง หน่วยงานราชการต่าง ๆ ของประเทศอีกด้วย
# ศีลอด
ศีลอด หรือภาษามลายูปัตตานีว่า ปอซอ หรือ ศิยาม ในภาษาอาหรับ หมายถึง การอดอาหารและเครื่องดื่ม และงดการร่วมประเวณี ตั้งแต่ยามรุ่งอรุณ จนกระทั่งถึงเวลาหลังตะวันตกดิน

 ประเภทของศีลอด 
การถือศีลอดมีหลายประเภทเช่น  

 ศีลอดภาคบังคับ ที่ชายหญิงมุสลิมที่บรรลุศาสนภาวะต้องปฏิบัติในเดือนรอมะฎอนทุกปี
 ศีลอดภาคสมัครใจ ที่ชายหญิงมุสลิมถือศีลอดในวันอื่น ๆ นอกเดือนรอมะฎอน

 มุสลิมที่ต้องถือศีลอดเดือนรอมะฎอน 
 บรรลุนิติภาวะตามศาสนบัญญัติ หรือที่เรียกว่า บรรลุศาสนภาวะ ด้วยเหตุนี้ ศีลอดจึงไม่เป็นข้อบังคับสำหรับเด็กที่ยังไม่บรรลุนิติภาวะตามศาสนบัญญัติ (เด็กต้องมีอายุ 15 ปีจันทรคติบริบูรณ์หรือมีสัญลักษณ์อื่น ๆ เช่นฝันเปียกหรือมีประจำเดือน)
 มีสติสัมปชัญญะครบบริบูรณ์ ศีลอดจึงไม่เป็นข้อบังคับสำหรับคนที่วิกลจริต แม้ว่าอาการวิกลจริตจะเกิดขึ้นชั่วขณะหนึ่งในเวลากลางวันก็ตาม
 ไม่เมาหรือหมดสติ
 ไม่เจ็บป่วย เพราะการถือศีลอดอาจเป็นอันตรายต่อสุขภาพกรณีที่ไม่สบาย
 ไม่มีประจำเดือนหรือมีเลือดหลังจากการคลอดบุตร

 สาเหตุทำให้ศีลอดเสีย 
หมายถึง ผู้ถือศีลอดคนใดคนหนึ่งได้กระทำในสิ่งดังต่อไปนี้ถือว่า ศีลอดของเขาเสียทันที และจะต้องถือศีลอดชดใช้ภายหลังจากเดือนรอมะฎอนได้ผ่านพ้นไปแล้ว สิ่งที่ทำให้ศีลอดเสียมีดังต่อไปนี้

 ตั้งใจกิน ไม่ว่าจะมีปริมาณมากหรือน้อยก็ตาม
 ตั้งใจดื่ม ไม่ว่าจะมีปริมาณมากหรือน้อยก็ตาม
 ร่วมประเวณี ทั้งด้านหน้าและด้านหลัง
 ตั้งใจให้ฝุ่นละออง หรือควัน หรือไอน้ำที่มีจำนวนมากเข้าไปในลำคอ
 การสำเร็จความใคร่ด้วยตนเอง ไม่ว่าชายหรือหญิง
 การสวนทวารด้วยของเหลวทุกชนิด 
 การตั้งใจอาเจียน.
# อิหม่าม
อิหม่าม หรือ โต๊ะอิหม่าม หรือภาษามลายูปัตตานีว่า โต๊ะอีแม มาจากคำอาหรับว่า อิมาม  แปลว่าผู้นำ มีหน้าที่สอนและปฏิบัติการละหมาดแก่สัปบุรุษเพื่อมุ่งศรัทธาต่ออัลลอฮ์และนบีมุฮัมมัดประพนธ์ เรืองณรงค์. เรื่องเล่าจากปัตตานี. กรุงเทพฯ : สถาพรบุ๊คส์, 2548, หน้า 17 เป็นผู้มีความรู้และมีคุณธรรม

ทั้งนี้อิหม่ามยังทำหน้าที่เป็นประธานของกิจต่าง ๆ อาทิ การเกิด การสมรส และการตาย รวมทั้งการรังสรรค์ความเจริญก้าวหน้าแก่มัสยิดและชุมชน
# อิมาม (ชีอะฮ์)
อิมาม เป็นคำภาษาอาหรับ แปลว่า ผู้นำ ซึ่งในทัศนะของชาวมุสลิมชีอะฮ์ หมายถึงบุคคลที่นบีมุฮัมมัดได้แต่งตั้งให้เป็นผู้นำหลังจากท่านเสียชีวิต บรรดาอิมามเหล่านี้จะเป็นผู้อธิบายความหมายของสาส์นอิสลามให้แก่ชนร่วมสมัย ยามใดที่พวกเขาเหล่านั้นไม่อยู่หรือเสียชีวิต ผู้ที่จะทำหน้าที่แทนก็คือบรรดาผู้ที่มีคุณวุฒิสูงสุด เรียกว่า มุจญ์ตะฮิด ซึ่งเป็นผู้มีความรู้เกี่ยวกับอัลกุรอานและหะดีษ 

อิมามสิบสองท่าน อิมามียะหฺ  หรือ  ญะอฺฟะรียะหฺ เป็นชื่อเรียกชาวชีอะฮ์ใช้เรียกอิมามสูงสุด ที่นบีมุฮัมมัดแต่งตั้งมา มี 12 คน ได้แก่ราชบัณฑิตยสถาน, พจนานุกรมศัพท์ศาสนาสากล อังกฤษ-ไทย  ฉบับราชบัณฑิตยสถาน, 2552, หน้า 521

 อะลี อิบน์ อะบี ฏอลิบ บุตรของอะบูฏอลิบ ผู้เป็นลูกพี่ลูกน้องของนบีมุฮัมมัด นบีได้ชุบเลี้ยงมาตั้งแต่ยังเยาว์ เป็นผู้แรกที่ศรัทธาต่อศาสนาอิสลาม ภายหลังสมรสกับท่านหญิงฟาฏิมะฮ์ ธิดานบีมุฮัมมัด
 ฮะซัน บุตรของอะลีย์ และฟาฏิมะหฺ 
 ฮุเซน บุตรของอะลีย์ และฟาฏิมะหฺ น้องชายของฮะซัน 
 อะลีย์ ซัยนุลอาบิดีน บุตรอิมามที่ 3 
 มุฮัมมัด อัลบากิร บุตรอิมามที่ 4 
 ญะอฺฟัร อัศศอดิก บุตรอิมามที่ 5 
 มูซา อัลกาซิม บุตรอิมามที่ 6 
 อะลีย์ อัรริฎอ บุตรอิมามที่ 7 
 อัตตะกีย์ บุตรอิมามที่ 8 
 อัลฮาดี บุตรอิมามที่ 9 
 ฮะซัน อัลอัสกะรีย์ บุตรอิมามที่ 10 
 มุฮัมมัด อัลมะฮ์ดี บุตรอิมามที่ 11 (เชื่อว่าเป็นมะฮ์ดี)
# ชีวเภสัชกรรม
ชีวเภสัชกรรม  เป็นกลุ่มวิชาที่ศึกษาเกี่ยวกับความสัมพันธ์ระหว่างยากับกระบวนการในร่างกาย ซึ่งแบ่งเป็น 2 ลักษณะใหญ่ ดังนี้

 ความสัมพันธ์ระหว่างยากับกระบวนการเชิงเภสัชวิทยา 
 เภสัชพลศาสตร์ (Pharmacodynamics) เป็นการศึกษากลไกการออกฤทธิ์และผลข้างเคียงของยาในร่างกาย
 เภสัชจลนศาสตร์ (Pharmacokinetics) เป็นการศึกษากระบวนการเปลี่ยนแปลงของยาในร่างกาย เช่น การดูดซึมยา การกระจายยา การแปรสภาพยา และ การขับยา

 ความสัมพันธ์ระหว่างยากับกระบวนการเชิงปริมาณ 
 ชีวสมมูล (Bioequivalence) เป็นการศึกษาปริมาณยาในร่างกายกับเวลาภายใต้ปัจจัยต่าง ๆ เพื่อเปรียบเทียบยาสามัญกับยาต้นแบบ
 ชีวประสิทธิผล (Bioavailability) เป็นการศึกษาปริมาณยาที่ให้กับปริมาณยาที่เข้าสู่ร่างกายภายใต้ปัจจัยต่าง ๆ
# เมฆสีทอง
เมฆสีทอง  เป็นเมฆที่เป็นยานพาหนะของตัวละครในการ์ตูนดราก้อนบอล

เมฆสีทองเป็นเมฆก้อนเล็กมีสีทองขนาดประมาณนั่งได้ 2 คน โดยมีปรากฏในเนื้อเรื่องของดราก้อนบอลในช่วงแรก ซุน โกคูได้รับมาจากผู้เฒ่าเต่าเป็นรางวัลตอบแทน หลังจากที่ช่วยเต่าทะเล ของผู้เฒ่าเต่า โดยเมฆสีทองมีเงื่อนไขว่า "ผู้ที่มีจิตใจบริสุทธิ์เท่านั้นที่สามารถขี่เมฆได้" ผู้ใช้เพียงแค่เรียกชื่อ "เมฆสีทอง" เพียงอึดใจเดียว เมฆสีทองก็จะลอยมาจอดตรงหน้าเสมอ

ผู้ที่สามารถขี่เมฆสีทองได้

(เรียงตามลำดับก่อนหลังตามฉบับแอนิเมชัน)
 ซุน โกคู (ซุนโงคู,ซุนโงกุน)
 จีจี้
 นางเงือก (ที่ซุนโกคูพามาเพื่อให้ผู้เฒ่าเต่ายอมรับเป็นศิษย์)
 รันจิ (ภาคใจดี)
 นามู
 อาราเล่
 กั๊ตจัง
 อูป้า
 ซุน โกฮัง
 ซุน โกเท็น
 อูบุ (อุโบ,จอมมารบูกลับชาติมาเกิด)

ผู้ที่ขี่เมฆสีทองไม่สำเร็จ

(เรียงตามลำดับก่อนหลังตามฉบับแอนิเมชัน)
 ผู้เฒ่าเต่า
 บลูม่า
 อูรอน
 คุริริน
 อากาเนะ
 ทาโร่
 จูเนียร์

เมฆสีทอง
หมวดหมู่:ยานพาหนะสมมติ
หมวดหมู่:อากาศยานสมมติ
# โทงเทง
โทงเทง หรือ พุ้งพิ้ง (ชื่อวิทยาศาสตร์: Physalis minima Linn.) เป็นพืชในวงศ์ Solanaceae มีชื่อเรียกแตกต่างกันในแต่ละท้องที่ เช่น  เชียงใหม่ เรียก ต้อมต๊อก หรือ บาตอมต๊อก ปัตตานี เรียก ปุงปิง หนองคาย เรียก ปิงเป้ง กลุ่มยารักษาเบาหวาน โทงเทงเป็นไม้ล้มลุกฤดูเดียว สูง 30 - 40 เซนติเมตร ใบนุ่มและเรียบ ดอกสีเหลือง ผลสีเหลืองมีลักษณะคล้ายผลมะเขือเทศ มีกลีบเลี้ยงหุ้มรูปร่างเหมือนโคมไฟ ชอบดินทรายและที่แห้ง ขยายพันธุ์ด้วยเมล็ด Low,T., Wild Food Plants of Australia, 1988. ISBN 0-207-16930-6Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative

 การใช้ประโยชน์ 
ในทางสมุนไพรใช้เป็นยาระงับปวด มีฤทธิ์ต้านการอักเสบในสัตว์ Khan MA, Khan H, Khan S, Mahmood T, Khan PM, Jabar A.,"Anti-inflammatory, analgesic and antipyretic activities of Physalis minima Linn."  J Enzyme Inhib Med Chem. 2009 Jun;24 (3) :632-7  Authors: 
 อ้างอิง
# ดาดตะกั่ว
ดาดตะกั่ว (T. Anders.) เป็นพืชในวงศ์เหงือกปลาหมอ (Acanthaceae) ลักษณะเป็นไม้คลุมดิน ต้นทอดเลื้อยไปตามดิน ใบด้านบนสีเหลือบ เขียวปนม่วง ด้านล่างสีม่วง ปลายใบแหลม ขอบหยัก ดอกสีขาว เป็นพืชพื้นเมืองของอินเดียและเกาะชวา นิยมปลูกเป็นไม้ประดับ

 สายพันธุ์ต่างๆ 
 ดาดทับทิม (cv. Exotica) เป็นพืชสปีชีส์เดียวกับดาดตะกั่ว แต่ใบย่นมากกว่า ขอบใบม้วน สีใบด้านบนออกเขียวมากกว่า ปลูกเป็นไม้ประดับเช่นเดียวกัน
# ตาลปัตรฤๅษี
ตาลปัตรฤๅษี (ชื่อวิทยาศาสตร์: Limnocharis flava (L.) Buchenau) หรือ ผักพาย หรือ ผักคันจองhttp://info.matichon.co.th/adm/tour/template2.php?idn=&selectid=1447 ของอีสาน มีชื่อพื้นเมืองอื่นได้แก่ บอนจีน นางกวัก หรือ ตาลปัตรยายชี 
เป็นไม้น้ำที่พบบริเวณนาข้าว และบริเวณที่มีน้ำขัง ลำต้นเหง้าฝังจมอยู่ในโคลนเจริญเป็นต้น บางครั้งมีไหลสั้น ๆ จำนวนมาก 

ใบเป็นใบเดี่ยว รูปร่างกลมรี ยาว 15-18 ซม. กว้าง 12 ซม. มีก้านใบงอกยื่นอยู่เหนือผิวน้ำก้านใบยาวประมาณ 30 ซม. ก้านใบสีเขียวอ่อนเป็นเหลี่ยม แผ่นใบใหญ่และแผ่นคล้ายใบ ตาลปัตรดอกเป็นดอกช่อแบบร่ม มีดอกย่อย 7-10 ดอก กลีบดอกสีเหลืองอ่อนหลุดร่วงง่ายเส้นผ่าศูนย์กลางของดอกย่อย ประมาณ 1.5 ซม.

 คุณค่าทางอาหาร 
พืชชนิดนี้เป็นผักสำคัญในพื้นที่หลายแห่งของอินโดนีเซีย, ฟิลิปปินส์, เวียดนาม, ลาว, ภาคอีสาน (ไทย) และพื้นที่หลายแห่งของของอินเดีย โดยจะมีการนำก้านดอกกลางและใบไปใช้ในการทำซุป, แกงกะหรี่, สลัด และทอดผัด

ผักตาลปัตรฤๅษี 100 กรัม ให้พลังงานต่อร่างกาย 14 กิโลแคลอรี่ ประกอบด้วยเส้นใย 0.8 กรัม แคลเซียม 7 มิลลิกรัม ฟอสฟอรัส 2 มิลลิกรัม เหล็ก 0.5 มิลลิกรัม เบต้า-แคโรทีน 501 ไมโครกรัม วิตามินบีหนึ่ง 0.03 มิลลิกรัม วิตามินบีสอง 0.08 มิลลิกรัม ไนอาซีน 1.2 มิลลิกรัม วิตามินซี 13 มิลลิกรัม